OzLabs/hebrew-wiki-articles huggingface dataset:
מאיה הלר

מאיה הלר (נולדה ב-30 באוגוסט 1969) היא קצינה בצה"ל בדרגת אלוף-משנה המכהנת כשופטת בית הדין הצבאי לערעורים בקריה.

==ביוגרפיה==
הלר נולדה בישראל. ולמדה בבית ספר התיכון "שמעון בן צבי" בגבעתיים.

התגייסה לצה"ל במסגרת העתודה האקדמית וב-1991 סיימה תואר ראשון במשפטים מהאוניברסיטה העברית בירושלים. ב-1993 הוסמכה כעורכת-דין לאחר שסיימה התמחות בפרקליטות הצבאית. ב-1997 סיימה תואר שני במשפטים מאוניברסיטת תל אביב.

שימשה יועצת משפטית בלשכת הרמטכ"ל ועוזרת בכירה לתובע הצבאי הראשי. באוגוסט 2001 מונתה לשופטת בבית הדין הצבאי המחוזי ביפו. לאחר מכן כיהנה הלר כסגנית נשיאה מחוז שיפוטי חיל האוויר.

ב-2009 הועלתה לדרגת אלוף-משנה ומונתה לנשיאת בית הדין הצבאי של פיקוד הצפון ושל חיל הים. ב-2013 מונתה לנשיאת בית הדין הצבאי המחוזי של פיקוד המרכז ושל חיל האוויר.

במרץ 2016 קיבלה את הבקשה להסיר את החיסיון על זהותו של תת-אלוף אופק בוכריס, כאשר נוהלה נגדו חקירה בחשד לאונס חיילת ששירתה תחתיו. בדיון זה קיבלה דרגת ייצוג של תת-אלוף.

בנובמבר 2016 נבחרה על ידי הוועדה למינוי שופטים צבאיים לכהן כשופטת בית הדין הצבאי לערעורים ובינואר 2017 נכנסה לתפקיד.

==פרשת אלאור אזריה==

הלר התפרסמה מאוד בתפקידה כראש הרכב השופטים היושב בדין במשפטו של החייל אלאור אזריה, אשר הורשע בהריגת מחבל פלסטיני פצוע בחברון, לאחר שהמחבל תקף בסכין עם מחבל אחר את חיילי צה"ל, ונורה על ידיהם. לאחר הרשעתו של אזריה הופנו כלפי הלר וחבריה להרכב נאצות ואיומים ברשתות החברתיות המקוונות. בעקבות זאת, הוצבה עליהם ועל התובע הצבאי בתיק שמירה על ידי היחידה המטכ"לית לאבטחת בכירים.

בהכרעת הדין בעניינו של אלאור אזריה ביקרה רבות את טענותיהם של סנגוריו של אלאור אזריה, מכיוון שנמנעו לשאול שאלות רבות את עדי התביעה ואף לטענות רבות אשר טענו לא הציגו בסיס ראייתי.

בגזר הדין בעניינו של אזריה ביקרה את התנהלות הרמטכ"ל, רא"ל גדי איזנקוט, שר הביטחון, בוגי יעלון ודובר צה"ל, מוטי אלמוז על כך שפגעו בתקינות ההליך השיפוטי, זאת כאשר הגיבו בגנות אזריה עוד בטרם מוצתה החקירה על ידי התביעה הצבאית, אי לכך מצאה לנכון להקל בעונשו, זאת בהתחשב בנסיבות נוספות אשר אפפו את המקרה וכן השפעות נלוות של ההליך הפלילי על אזריה ומשפחתו.

==קישורים חיצוניים==
* יואב זיתון, [http://www.msn.com/he-il/news/other/הקשוחה-המגשר-ומי-שיעניש-על-פגיעה-בבלתי-מעורב-שופטי-פרשת-החייל-היורה/ar-BBsPfTA הקשוחה, המגשר ומי "שיעניש על פגיעה בבלתי מעורב". שופטי פרשת החייל היורה], באתר MSN, 9 במאי 2016
* 
* 
* 

==הערות שוליים==

קטגוריה:קצינות צה"ל בדרגת אלוף-משנה
קטגוריה:שופטי בית הדין הצבאי לערעורים
קטגוריה:שופטות בתי הדין הצבאיים
קטגוריה:בוגרות תיכון שמעון בן צבי (גבעתיים)
קטגוריה:בוגרי תיכון שמעון בן צבי (גבעתיים)
קטגוריה:בוגרות העתודה האקדמית
קטגוריה:בוגרי העתודה האקדמית
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:ישראליות שנולדו ב-1969
קטגוריה:ישראלים שנולדו ב-1969
דורזית

דורזית (באמהרית: ዶርዝኛ) היא שפה אפרו-אסיאתית המדוברת על ידי הדורזים החיים בעיקר בגמו גופה שבאתיופיה. בעת ביצוע עבודת מחקר בשנת 1992 נמצא כי 14 שכונות במחוז צ'נצ'ה עדיין דוברות דורזית.

== ראו גם ==
* דורזים

== הערות שוליים ==

קטגוריה:שפות אתיו-שמיות
יוסף שלמה דיין

הרב יוסף שלמה דיין (ה'תרפ"ד, 1924 – ט בתמוז ה'תשמ"ה, 28 ביוני 1985) היה מקובל ומאתר קברי צדיקים.

==ביוגרפיה==
נולד בעיר חלב שבסוריה בשנת 1924 (ה'תרפ"ד) לרב ניסים ולג'מילה דיין. אביו היה בן למשפחת רבנים מיוחסת שנמנה עם דייני הקהילה ועסק בהוראת תלמידים.

בצעירותו התחנך על ידי אביו ולמד ב"כותאב" שהיה תלמוד תורה קהילתי. בשנת 1934 (ה'תרצ"ד) בהיותו כבן עשר, עלה עם משפחתו לישראל, כאן השתכנה המשפחה בשכונת רחביה שבירושלים, והוא החל ללמוד בתלמוד תורה מקומי, בנוסף לחינוך של אביו.

בהיותו כבן 18, ועם פטירת אביו בשנת 1942 (ה'תש"ב), החל לעבוד כנהג הובלות. לאחר עלילה ומעצר מצד השלטון הבריטי,(על פי הספר "עוד יוסף חי" סיפור חייהם של הרב יוסף וולטוך והרב יוסף שלמה דיין, הסיבה היא שפעם אחת נגנבה משכורתו כשטבל במקווה אבל לא הוזכרה העלילה ואין הספר תח"י ) החליט לפרוש מהעבודה ולהקדיש את חייו ללימוד תורת הקבלה וקיום מצוות. עם התקדמותו בלימוד תורת הקבלה, החל ללמוד יחד עם הרב מרדכי שרעבי ביחידות, והתחבר גם לעולם התיקונים. בהמשך נודע גם כתלמידו של הרב חיים סינואני, ולמד מפיו רבות.

בשנת 1984 קיבל את אישורם של גבאי בית הכנסת "נזר אהרון" בבית וגן לבנות היכל על פי תוכניתו ומכספו, לאחר שיוזמה ראשונה שלו בעניין כשלה, ולאחר שחסך את הסכום במשך כעשור. הוא גייס לשם כך קבלן, וליווה אותו בתהליך הבנייה מקרוב.

ביום שישי ה-28 ביוני 1985 (ט' בתמוז ה'תשמ"ה), כשבועיים לאחר שלקה בליבו ואושפז בבית חולים, הוא לקה בליבו בשנית בעת ששהה בביתו. הוא נפל על רצפת החדר, ותלמידו שהגיע לבקרו זמן קצר לאחר מכן, מצא אותו כשהוא ללא הכרה. רופא שהוזעק למקום הורה לפנותו לבית חולים, שם נקבע מותו.

עם היוודע הבשורה, ערכו לו תלמידיו לוויה מזורזת טרם כניסת השבת, והוא נטמן בהר המנוחות שבירושלים.

==הנהגתו==
במשך חייו דאג להסתיר מעיני הציבור את עיסוקו בלימוד תורת הקבלה, וחי את חייו בסתר ובצנעה. הוא נהג ללבוש בגדים פשוטים הרחוקים במראם מלבושם של רבנים. למשך תקופות ממושכות היה נעדר מירושלים להתבודד על קבריהם של תנאים ואמוראים בגליל ובשאר רחבי הארץ, שם נהג לעשות תיקונים ולקרוא תפילות שונות.

במיוחד נהג לפקוד את קברו של שמואל הנביא בירושלים, מדי יום, יחד עם קבוצות אברכים שארגן. מקומות נוספים אותם נהג לפקוד הם הכותל המערבי, קברו של שמעון הצדיק, הר הזיתים ועוד. בזכות תפילותיו ותיקוניו במקומות אלו, הוא נחשב לבעל מופת בקרב תלמידיו.

מלאכת איתור מספר קברי צדיקים בצפון הארץ מיוחסת לו, והוא נהג מדי קיץ לצבוע ולסייד את מצבות הקברים שמצא. בין היתר נהג לחלק צדקה בסתר למשפחות שהיו במצוקה.

==לקריאה נוספת==
* אברהם לוי, עוד יוסף חי, עובדות הנהגות ומעשים, ירושלים, ה׳תשמ״ו

==קישורים חיצוניים==
* [https://www.mytzadik.com/tzadik.aspx?id=640 המקובל יוסף שלמה דיין] באתר MyTzadik
* [http://www.hidabroot.org/article/629 הצדיק הנסתר: הרב שלמה יוסף דיין], באתר הידברות, 20.10.13
* [https://user-1723486.cld.bz/tikunim/1 קונטרס תורת התיקונים]
* [https://www.youtube.com/watch?v=P3LgMBalGfo עדות מקבר שמעון הצדיק]
* 

קטגוריה:מקובלים ישראלים
קטגוריה:אנשי העלייה החמישית
קטגוריה:יהודים הקבורים בהר המנוחות
קטגוריה:רבנים ספרדיים ישראלים
קטגוריה:ירושלים: רבנים
קטגוריה:ישראלים שנולדו ב-1924
קטגוריה:ישראלים שנפטרו ב-1985
טריאנגולציה (שחמט)

טְרִיאַנְגּוּלַצְיָה (באנגלית: Triangulation) או תלת-עיקוף היא טכניקה במשחק השחמט שמיועדת להציב את היריב בעמדת כפאי (עמדה בה ההכרח לנוע גורם נזק). 

השימוש בטריאנגולציה חשוב במיוחד במשחק הסיום כאשר רק מלכים ורגלים מוצבים על הלוח, ובה מלך אחד יכול לתמרן על שלוש משבצות סמוכות בצורת משולש, ולשמר את העמדה המקורית, בעוד למלך היריב יש רק שתי משבצות כאלו. לפיכך, אם המלך מבצע טריאנגולציה באמצעות שימוש בשלושה מסעים, כדי לחזור למשבצת המקורית שלו, (כך שהוא למעשה "מקיף" את המשבצת), ומלך היריב לא יכול לעשות אותו הדבר, הוא איבד טמפו קריטי וחזר לעמדה המקורית אלא שהפעם תורו לנוע, כך שהוא בעמדת כפאי. בטריאנגולציה נעשה שימושי במשחקי סיום אחרים ואף במציעות שונות.

== דוגמה ==

תור הלבן לנוע. הלבן מעדיף שיהיה תורו של השחור לנוע בעמדה הזו, לכן הוא מבצע טריאנגולציה. הנקודות מסמנות את משבצות הטריאנגולציה בעבור המלך הלבן.
נתייחס לעמדה שבאיור. כאן, לשחור יש את האופוזיציה, והוא מונע מהמלך הלבן את הגישה למשבצות הנחוצות לקידום הרגלים שלו. אף על פי כן, אם ללבן הייתה האופוזיציה (כלומר אם תור השחור לנוע בעמדה הזו), המלך השחור יורחק מ-d7 ולכן יאפשר למלך הלבן להתקדם. המלך השחור חייב להישאר קרוב לאיפה שהוא - הוא חייב למנוע מהרגלי שבטור c להתקדם והוא חייב להימנע מלהיגרר לשפת הלוח. המשבצות d5 ו-d7 הן המשבצות עליהן נמצאים המלכים. כאשר המלך הלבן ב-d5, מלך השחור להיות ב-d7, עם תור הלבן לנוע כדי למנוע את התקדמות המלך הלבן. ללבן יש משולש של משבצות זמינות: d5, e5 ו-d4. הלבן יכול לנצח באמצעות התמרון הבא:

: 1. Ke5 
: 1.Kc6 
: 2. Kd4 Kd7
: 3. Kd5 
כעת הטריאנגולציה הושלמה והשחור בעמדת כפאי. מכאן המסעים הבאים מובילים לניצחון הלבן:
: 3. ... Kc8
: 4. Ke6! (אופוזיציה אלכסונית) Kd8
: 5. Kd6 (אופוזיציה אנכית) Kc8
: 6. Ke7 Kb8
: 7. Kd7 Ka8
: 8. c6

והלבן מנצח.

== טריאנגולציה עם כלי שחמט אחרים ==

במונח טריאנגולציה נעשה שימוש כדי לתאר את מכלול הטקטיקות בה שחקן אחד מנצל את חופש התמרון שלו בהשוואה ליריבו כדי להציב את יריבו בעמדת כפאי. להלן מובאת דוגמה נוספת לטריאנגולציה, הפעם עם צריח.

=== דוגמה עם צריח ===

במשחק שנערך בין אלוף העולם העתידי וסלין טופאלוב ואלוף העולם לשעבר אנטולי קרפוב, הלבן מבצע טריאנגולציה עם הצריח שלו כדי להציב את השחור בעמדת כפאי:

: 1. Rh7+!? Kd8
: 2. Rh8+ Kd7
: 3. Rh6
בחזרה לעמדה המקורית וכעת השחור בכפאי. המשחק נמשך:

: 3... Kd8
: 4. Rh7 (כפאי בשנית)
: 4... Rb4
: 5. Ka7 Ra4+
: 6. Kb6 1-0.

לאחר המסע האחרון השחור נכנע שכן הצריח הלבן מגן על הרגלי הלבן. ניתן לבדוק את כל ההסתעפויות ולהבחין שבכל מקרה השחור יהיה חייב לאבד את הצריח שלו, שכן אם הלבן מקדם את הרגלי שלו והשחור לוקח עם הצריח אז הלבן מבצע שח על המלך השחור עם הצריח שלו ולוקח את הצריח שמאחוריו (המלך השחור לא יכול להגן על הצריח השחור שכן הלבן מראש הציב את המלך שלו במיקום שימנע יכולת של המלך השחור להגן על הצריח שלו), מה שמבטיח לו את הניצחון.

==קישורים חיצוניים==
* [http://www.chessvideos.tv/endgame-training/basic-king-triangulation-10.php קטע וידאו המדגים טריאנגולציה]

קטגוריה:מונחים בשחמט
נעה ורטהים

נעה ורטהיים (נולדה ב-15 בספטמבר 1965) היא רקדנית, כוריאוגרפית, ממייסדי להקת מחול ורטיגו, והמנהלת האומנותית של הלהקה.

== ביוגרפיה ==
נעה נולדה בארצות הברית וגדלה בנתניה, שם עשתה את צעדיה הראשונים בעולם המחול בסטודיו של אסתר בש. כילדה למשפחה דתית לא התאפשר לנעה להמשיך בהכשרתה בתחום המחול עד לשחרורה משירותה הצבאי כחיילת נח"ל בעיירת הפיתוח ירוחם.

בשנת 1990 השלימה את לימודי המחול באקדמיה למוסיקה ולמחול ע"ש רובין בירושלים, ומיד אחר כך הצטרפה כרקדנית אל להקת תמר הירושלמית, שהייתה אז בניהולו של אמיר קולבן. בלהקה פגשה את עדי שעל, לימים בן זוגה, ויחד ייסדו את להקת המחול ורטיגו, בשנת 1992. יצירתה האמנותית המקורית ושפת המחול הייחודית שפיתחה זוכות להערכה רבה ולביקורות מצוינות בארץ ובעולם. דרך התנועה חוקרת ורטהיים מבנה וצורה, בוחנת את גבולות הגוף והתודעה באופן המעורר השראה אמנותית ומעודד אחריות חברתית ומודעות לסביבה. נעה פועלת ויוצרת מן המרכז למחול של ורטיגו בירושלים ובכפר האמנות האקולוגי של ורטיגו בקיבוץ נתיב הל"ה שם היא מתגוררת עם בן זוגה, עדי שעל, ושלושת ילדיהם. לנתיב הל"ה עברו יחד עם אחיותיה של נעה ומשפחותיהם מתוך רצון לחיות חיים שיתופיים המשלבים אומנות ואקולוגיה בכפיפה אחת.

== פרסים ==
* פרס שר החינוך והתרבות לכוריאוגרפית צעירה בשנת 1997
* פרס לנדאו על מפעל חיים בשנת 2003
* פרס היצירה בשנת 2005
* פרס היצירה בתחום הציונות של שרת התרבות והספורט בשנת 2011

== ראו גם ==
* להקת מחול ורטיגו

== קישורים חיצוניים ==
* 
* ענת זכריה, [http://www.habama.co.il/Pages/Description.aspx?Subj=2&Area=1&ArticleId=25972 "ימה" – יד פתוחה שמזמינה לחוויה], אתר במה
* [http://www.vertigo.org.il/heb/about/awards.asp פרסים], באתר להקת ורטיגו
* 
* 
* 

==הערות שוליים==

קטגוריה:רקדניות ישראליות
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:בוגרות האקדמיה למוסיקה ומחול בירושלים
קטגוריה:בוגרי האקדמיה למוסיקה ולמחול בירושלים
קטגוריה:נתיב הל"ה: אישים
קטגוריה:ישראליות שנולדו ב-1965
קטגוריה:ישראלים שנולדו ב-1965
שגרירות דרום אפריקה בוושינגטון

שגרירות דרום אפריקה בוושינגטון היא השגרירות הרשמית והנציגות הדיפלומטית של דרום אפריקה בבירת ארצות הברית, וושינגטון די. סי. השגרירות ממוקמת בשדרת מסצ'וסטס, שכונת השגרירויות. 

== היסטוריה ==
דרום אפריקה שלחה את הנציגות הראשונה שלה לוושינגטון בשנת 1929. בשנת 1936 החלה בנייה של מבנה שיהווה את מקומה הרשמי של הנציגות. בשנת 1949, לאחר השלמת הבנייה קיבלה הנציגות מעמד רשמי של שגרירות.

המבנה משמש כמקום מגוריו של שגריר דרום אפריקה בארצות הברית. בשנת 1964 נבנה אגף חדש שהגדיל את מבנה השגרירות. שניהם מבנים בסגנון קייפ ההולנדי עם קירות ורצפה העשויים אבן גיר במקום הטיח הסיד המסורתי. המתחם לא משרת את כל מטרות השגרירות ולכן הוא נמצא בשיפוצים.

בחצר השגרירות ניצב פסל בגובה כ-2.7 מטר של נשיא דרום אפריקה, נלסון מנדלה, יצירתו של הפסל ז'אן דויל. הפסל נחנך ב-21 בספטמבר 2013.

== ראו גם ==
* יחסי ארצות הברית-דרום אפריקה

== קישורים חיצוניים ==

* 

== הערות שוליים ==

קטגוריה:דרום אפריקה: יחסי חוץ
דרום_אפריקה
קטגוריה:וושינגטון די. סי.: שגרירויות
ביטוח נסיעות לחו"ל

ביטוח נסיעות לחו"ל הוא ביטוח אשר מכסה הוצאות טיפול רפואי בזמן שהייה בחו"ל. הרחבה נפוצה לביטוח זה היא ביטוח לרכוש שלוקחים לחו"ל כגון כבודה וטלפון נייד.

ישנן כמה סוגי פוליסות במסגרת ביטוח נסיעות לחו"ל:

* פוליסה סטנדרטית לתייר – כוללת כיסוי בסיסי של ביטוח רפואי במקרי חירום, אובדן/גנבה של רכוש, אובדן של כבודה ועוד. הפוליסה הזו מתאימה למטיילים שטסים לטיול שגרתי למשך ימים ספורים. בנוסף לרכישה של פוליסה כזו, לטיולים קצרים פוליסה כזו ניתנת חינם ללקוחות של חברות כרטיסי האשראי בישראל.
* פוליסת תרמילאים למטיילים הנוסעים לנסיעות ארוכות לחו"ל – ישראלים צעירים נהנים מטיולים בחו"ל במשך חודשים ארוכים. כיסויים לטיול מסוג זה כוללים כיסוי רפואי בסכום של מאות אלפי דולרים, שירותי איתור וחילוץ, הטסה לישראל במקרי חירום, ביטול נסיעה, פינוי אווירי, סיוע טלפוני סביב השעון, ביטוח רעידות אדמה, ביטוח ספורט אתגרי, ביטוח מטען, המשך אשפוז בישראל ועוד. 
* פוליסה לאנשי עסקים – אנשי עסקים הטסים לחו"ל פעמים אחדות בשנה זקוקים לכיסוי רפואי וביטוח אובדן כבודה, שתיים מהבעיות הנפוצות ביותר בנסיעות שגרתיות לחו"ל. מלבד זאת, ביטוח נסיעות לחו"ל עבור אנשי עסקים יכול להיות רב שנתי, כלומר ביטוח שאין צורך לחדש אותו בכל נסיעה מחדש,אך יש להפעיל אותה מדי נסיעה.
* פוליסה שנתית – לאנשי עסקים שטסים לחו"ל באופן תדיר מוצעת פוליסה שנתית שאינה דורשת הפעלה בכל נסיעה לחו"ל, ומאפשרת ליהנות מכיסוי רפואי וגם מכיסוי על אובדן כבודה במהלך 12 חודשים. בפוליסה כזו אין הגבלה על מספר הימים שניתן לשהות בחו"ל.
* פוליסת הכול כלול – הפוליסה הזו היא הפוליסה הנרחבת ביותר שכוללת את כל סוגי הכיסויים, כמו אובדן כבודה, איתור וחילוץ, הרחבת הפוליסה ועוד. הפוליסה הזו מתאימה עבור אנשים שטסים למקומות מסוכנים, או לאנשים שמתכוונים לשהות בחו"ל למשך מספר חודשים רצופים או לא רצופים. 
* פוליסת רילוקיישן – מיועדת למי שמעתיקים את מגוריהם לחו"ל ועלולים לשלם עשרות אלפי דולרים עבור טיפולים בסיסיים אם אין להם ביטוח רפואי. בעת מעבר לחו"ל ישראלים נחשבים כתיירים שאין להם זכויות רפואיות עד שלא יהיה להם ביטוח רפואי, ולכן יש לעשות ביטוח רילוקיישן למקרי חירום רפואיים ולאפשר ליהנות מטיפולים ומעלויות מופחתות של תרופות ושל שירותים בסיסיים וגם מורחבים במקום שאליו עברו.

==קישורים חיצוניים==

* [http://mof.gov.il/hon/PressReleases/Pages/Press_02012017.aspx הממונה על שוק ההון, דורית סלינגר, מסדירה את ביטוח הנסיעות לחו"ל] באתר רשות שוק ההון, 2 בינואר 2017
* 
* [https://www.mako.co.il/special-more_articles/Article-45211d34d96b981027.htm ביטוח נסיעות לחו"ל: המדריך המלא], כך תעשו את זה נכון, באתר מאקו, 02 אוגוסט 23 

קטגוריה:ביטוח
קטגוריה:תיירות
נכה, לא חצי בן אדם

נכה, לא חצי בן אדם היא עמותה ישראלית הפועלת למען זכויות אנשים עם מוגבלות במדינת ישראל. מטרותיה העיקריות הן העלאת קצבת הנכות הכללית והשוואתה לשכר המינימום, קידום נושא הנגישות, הזכות לדיור, סיעוד, טיפול רפואי ראוי ושילוב אנשים עם מוגבלות בחברה ובתעסוקה.

== היסטוריה ==
העמותה החלה את פעילותה בקמפיין ארצי שנקרא "נכה, לא חצי בן אדם" שהחל בחודש ינואר 2015, כמחאה על שחיקת קצבת הנכות בישראל במשך למעלה מ-15 שנים. באפריל 2016 נוסדה העמותה באופן רשמי. העמותה חברה בפורומים חברתיים שונים כגון הפורום למאבק בעוני, הפורום לקידום בריאות לאנשים עם מוגבלויות, הוועדה הארצית לקידום זכויות אנשים עם מוגבלות בלשכת עורכי הדין, מינהל המוגבלויות במשרד הרווחה והביטחון החברתי, הוועדה הציבורית לבחינת כללי הזכאות לדיור הציבורי במשרד הבינוי והשיכון, ועוד.

מייסד העמותה ויושב הראש שלה הוא אלכס פרידמן, המרותק לכיסא גלגלים ומשותק בעקבות ניוון שרירים (SMA). מנכ"ל העמותה הוא חנן טל פעיל חברתי ללא מוגבלות. כיום ביחד עמם מנהלים את העמותה מרט גרטצמן, כלנית צור, ואישים נוספים אשר פועלים יחדיו בהתנדבות מלאה. 

=== פעילות העמותה ===
* פעילות מקוונת ברשתות החברתיות (נכון לתחילת 2023, לדף הפייסבוק של העמותה כ-75 אלף עוקבים)
* קיום מופעים וכנסים בהשתתפות מובילי דעת קהל
* קיום הרצאות במוסדות חינוך
* פעולות מול ועדות הכנסת וחקיקה בכנסת ישראל
* בחינת הזכויות הסוציאליות של עובדים זרים על פי החוק<ref></ref>
* ייעוץ וסיוע פרטני לאנשים עם מוגבלות
העמותה זוקפת לזכותה בין היתר הישגים בהשפעה ניכרת מצדה (לצד גורמים נוספים) על הנושאים הבאים:
* תוספת 300 מיליון שקלים לתקציב הנכים במסגרת חוק ההסדרים 2017<ref></ref>
* העברת חוק הנכים בהיקף 4.341 מיליארד שקלים להעלאת קצבת הנכות בשנת 2018
* מענק בסך 500 שקלים בעת התפרצות נגיף הקורונה בישראל
* העלאת הדיסריגרד של חוק לרון מ-1,900 ש"ח ל-5,963 ש"ח (נכון ל-2023)<ref></ref>
*הרחבת חוק הנכים בכ-900 מיליון שקלים בדגש על רפורמה לילדים הנכים
*הצמדת קצבאות הנכות לשכר הממוצע במשק<ref></ref>

==קישורים חיצוניים==

* 
* , מתוך "הבוקר של קשת"
* 
* [https://www.facebook.com/hazinor/videos/10154566074979662/ ראיון עם יו"ר העמותה, אלכס פרידמן, על ביקורו בבית נשיא המדינה ועל הקמפיין 'נכה, לא חצי בן אדם']. הצינור, 23 באוגוסט 2016
* 
* 
* 

==הערות שוליים==

קטגוריה:נכות: מוסדות בישראל
קטגוריה:ישראל: עמותות
תעודת הוראה

תעודת הוראה היא תעודה הניתנת לאדם שלמד לעסוק בהוראה וסיים את ההכשרה העיונית וההכשרה המעשית הנחוצות. הלימודים לתעודת הוראה נעשים במכללות להכשרת מורים ובאוניברסיטאות, בשילוב עם לימודי תואר ראשון בחינוך או לאחר השלמת לימודים לתואר ראשון בתחום כלשהו, לשם הוראה בתחום זה. מסלול נוסף הוא הסבת אקדמאים להוראה. בעל תעודת הוראה נדרש להשלים שנת התמחות בהוראה בבית ספר, לשם קבלת רישיון לעיסוק בהוראה ממשרד החינוך.

ההכשרה העיונית כוללת קורסים בהיבטים שונים של החינוך, ובהם פסיכולוגיה, סוציולוגיה, תאוריות למידה, תכנון לימודים והערכה. ההכשרה המעשית כוללת התנסות בהוראה, המלווה בחקר התנסות זו.

תוכניות הלימודים לתעודת הוראה כוללים מסלולים אחדים, מבחינת מסלול ההוראה המיועד (בית ספר יסודי, בית ספר תיכון, חינוך מיוחד) ומבחינת תחום ההוראה (מדעי החברה, מתמטיקה, היסטוריה, אנגלית וכו').

הלימודים לתעודת הוראה נמשכים שנה או שנתיים.

==קישורים חיצוניים==
* [http://www.openu.ac.il/degrees/12.html תעודות הוראה - הסבר כללי], באתר האוניברסיטה הפתוחה
* [http://www.levinsky.ac.il/mini/School-of-Education/?cmd=mini.418 תעודת הוראה], באתר מכללת לוינסקי לחינוך

==הערות שוליים==

קטגוריה:הוראה
הוראה
ראי המכשפה (סדרת טלוויזיה)

ראי המכשפה (הנגול: 마녀보감 תעתיק: מאניובוגאם) היא סדרת טלוויזיהדרום קוריאנית בכיכובם של יון שי-יון, קים סה-רון, לי סונג-ג'ה, יום ג'ונג- אה וקוואק סי-יאנג. הסדרה מבוססת על הספר "דונגווי בוגם".

==עלילה==
המלכה שים (ג'אנג הי-ג'ון ) אינה יכולה ללדת, היא מבקשת את עזרתה של השמאנית הונג-ג'ו (יום ג'ונג-אה) כדי ללדת ילד שלימים יהיה הנסיך. השמאנית הונג-ג'ו אומרת למלכה שים להטעות שמאנית צעירה יותר בארמון ששמה הא-ראן (ג'ונג אין סון),
בעלת יכולות מיוחדות המאפשרת לה לשכב עם המלך ולהיכנס להריון. הונג-ג'ו משתמשת בכישוף שחור כדי להעביר את העובר לרחמה של המלכה שים ומתכננת להרוג את הא-ראן. אך הא-ראן מגלה את התוכנית של הונג-ג'ו ושל המלכה שים ומקללת את העובר של המלכה שים בזמן שגססה.
המלכה שים לאחר מכן יולדת תאומים, נסיך הכתר סון-הווא (יו הו-היון) והנסיכה יון-הי (קים סה-רון), אך נאלצה לנטוש את הנסיכה בשל הקללה ולהרגה.
בעזרתו של השאמאן צ'וי היון-סו (לי סונג-ג'ה),
אך המלך, שידע על תוכנית המלכה והונג-ג'ו מצווה על צ'וי היון-סו להציל ולגדל את יון-הי ולמצוא דרך להתיר את הקללה. יון-הי גדלה לבחורה צעירה ויפה, אבל היא נאלצת להישאר מבודדת, הרחק מכולם ביער, ולגור בבית מוקף קמעות. פונג-יון (קוואק סי-ג'ה),בנו של היון -סו, היה מאוהב בה מאז שהוא היה צעיר. יום אחד, צעיר משכיל בשם הו ג'ון (יון שי-יון), בנה של שפחה, נפגש עם יון-הי במקריות. המפגש בין יון-הי והו-ג'ון קושר את גורלם והם יוצאים למסע יחד כדי לבטל את הקללה.

== השחקנים ==
=== שחקנים ראשיים ===
* יון שי-יון- הו-ג'ון.
* קים סה-רון- הנסיכה סו-רי / יון-הי.
* לי סונג-ג'ה- צ'וי היון-סו.
* יום ג'ונג-אה- השאמאנית הונג-ג'ו.
* קוואק סי-יאנג -פונג-יון, בנו של היון-סו.

=== משפחת המלוכה ===
* ג'אנג הי-ג'ין- המלכה שים.
* לי ג 'י-הון-  המלך סאונג'ו.
* יו האווי-היון- נסיך יורש העצר.

== פרסים על הדרמה ==
{| class="wikitable"
!שנה
!קטגוריה
!מתמודד
!תוצאה
|-
|2016
|השחקנית החדשה הטובה ביותר
|קים סה-רון
|ניצחה
|}

==קישורים חיצוניים==
* 

קטגוריה:סדרות טלוויזיה דרום-קוריאניות
עמנואל זרביב

הרב עמנואל זרביב (ה'תרצ"ו - כ"ג באב ה'תשע"ז) היה דיין ישראלי, אב בית הדין בבית הדין הרבני בתל אביב. שימש באופן זמני גם דיין בבית הדין הרבני הגדול בירושלים.

==ביוגרפיה==

נולד וגדל באלג'יריה. אביו היה הרב של קונסטנטין. לאחר הבר מצווה נסע לצרפת ושם למד שנתיים בישיבה. לאחר מכן חזר לאלג'יריה ומאוחר יותר עלה עם משפחתו ארצה. למד בישיבת כפר הרא"ה אצל הרב משה צבי נריה ולאחר מכן בישיבת מרכז הרב אצל הרב צבי יהודה קוק, הרב יעקב כלאב והרב אברהם אלקנה כהנא שפירא במשך שנים רבות. לאורך שנותיו שם למד בחברותא עם הרב יעקב אריאל, הרב זלמן מלמד והרב חיים שטיינר. בשנת תשל"ד נשלח בברכתו של הרצי"ה קוק לשמש כראש כולל 'צרור המור' בחיפה. לאחר מכן עמד בראש כולל האידרא במשך כשבע שנים. הרב אברהם שפירא הסמיך אותו לדיינות ובתקופת כהונתו כרב ראשי מינה אותו לאב בית דין.

בשנת תשמ"ח התמנה לדיין בבית הדין הרבני בתל אביב, ובשנת תשנ"ג התמנה לאב"ד. בשנת תשס"ה שימש במקביל גם דיין באופן זמני בבית הדין הרבני הגדול בירושלים. בשנת תשס"ו, בהגיעו לגיל 70, סיים את תפקידו כדיין כמקובל בחוק.

נפטר בכ"ג באב תשע"ז לאחר שנים ארוכות שבהן היה חולה.

== משפחתו ==
היה נשוי לדבורה (לבית אבא שאול - אחותו של הרב בן ציון אבא שאול) והתגורר בירושלים בשכונת קריית משה.

בין ילדיו נמנים:

* הרב אברהם זרביב ששימש כראש המכינה הקדם צבאית בבית אל ולאחר מכן מונה לדיין בבית הדין הרבני. (חתנו של הרב מנחם פליקס).

* הרב שמואל זרביב, משמש כראש כולל בירושלים.

* בתו - ביתיה<ref></ref> הייתה נשואה עד לפטירתה לרב יגאל יהב המשמש כרב היישוב שני - ליבנה בדרום הר חברון ור"מ בישיבת ההסדר במעלה אפרים.

==קישורים חיצוניים==
* [http://www.daat.ac.il/daat/psk/nosim.asp?dayan=247 פסקי דין של הרב עמנואל זרביב] באתר דעת
* [http://www.takdin.co.il/searchg/%D7%94%D7%A8%D7%91%20%D7%A2%D7%9E%D7%A0%D7%95%D7%90%D7%9C%20%D7%96%D7%A8%D7%91%D7%99%D7%91_s.html פסקי דין של הרב עמנואל זרביב] באתר תקדין
* [https://www.inn.co.il/tags/%D7%94%D7%A8%D7%91_%D7%A2%D7%9E%D7%A0%D7%95%D7%90%D7%9C_%D7%96%D7%A8%D7%91%D7%99%D7%91 כתבות על הרב עמנואל זרביב], באתר ערוץ 7

==הערות שוליים==

קטגוריה:בוגרי ישיבת מרכז הרב
קטגוריה:דייני בתי הדין הרבניים
קטגוריה:רבני הציונות הדתית בישראל
קטגוריה:תלמידי הרצי"ה קוק
קטגוריה:תלמידי הרב אברהם אלקנה שפירא
קטגוריה:קריית משה: רבנים
קטגוריה:רבנים ספרדיים ישראלים
קטגוריה:אבות בתי דין
קטגוריה:יהודים הקבורים בהר המנוחות
קטגוריה:ישראלים שנפטרו ב-2017
קטגוריה:משפחת אבא שאול
שאנגחאי פורט

מועדון כדורגל שאנגחאי פורט (בסינית: 上海海港足球俱乐部; בפין-יין: Shànghǎi Shànggǎng) הוא מועדון כדורגל סיני המשחק בליגת העל הסינית מהעיר שאנגחאי. האצטדיון הביתי הוא אצטדיון שאנגחאי בעל קיבולת ישיבה של 56,842 מקומות. הבעלים הנוכחים של המועדון היא קבוצת "שאנגחאי אינטרנשיונל פורט גרופ" (Shanghai International Port Group או בקיצור SIPG).

לפי פורבס, שאנגחאי פורט הוא המועדון הכדורגל הסיני השלישי בגודל השווי שלו, שווי המועדון עמד על 159 מיליון דולר, וכן למועדון היו הכנסות המוערכות בסכום של 37 מיליון דולר בשנת 2015.

==היסטוריה==
המועדון הוקם ב-25 בדצמבר 2005, בשם שאנחאי דונג יה (דונג יה משמעותו "מזרח אסיה" בסינית) על ידי המאמן הסיני שו גנבאו. המועדון התחיל לשחק בליגה השלישית בעונת 2006. בעונת 2007 המועדון סיים במקום הראשון בליגה השלישית, ועלה לליגה השנייה. בסוף עונת 2012 המועדון עלה בפעם הראשונה בתולדותיו לליגת העל הסינית, לאחר שסיים במקום הראשון בליגה השנייה.

ב-18 בנובמבר 2014, המועדון נרכש עלי ידי קבוצת "שאנגחאי אינטרנשיונל פורט גרופ". בדצמבר 2014, שמו של המועדון התחלף משאנגחאי דונג יה לשאנגחאי SIPG. העונה המוצלחת ביותר של המועדון הייתה עונת 2018, כשהקבוצה זכתה באליפות ראשונה בתולדותיה, קודם לכן העונה הטובה ביותר הייתה בעונת 2015 כשסיימה במקום השני בליגה והעפילה בפעם הראשונה בתולדותיה לליגת האלופות האסייתית.

בינואר 2021 שונה שם קבוצה לשאנגחאי פורט, במסגרת תקנות של מנהלת הליגה האוסרות על שימוש בספונסר כחלק משם הקבוצה.

==שחקנים מפורסמים==
* האלק
* אוסקר
* ריקארדו קרבאליו
* אסמואה ג'יאן
* מרקו ארנאוטוביץ'
* וו ליי

==תארים והישגים==
* ליגת העל הסינית: 
**זכייה (2): 2018, 2023
**סגנות (2): 2015 ,2017
* ליגת המשנה הסינית:
**זכייה (1): 2012
* הליגה הסינית השלישית:
**זכייה (1): 2007
* הסופר קאפ הסיני
**זכייה (1): 2019

==קישורים חיצוניים==

* 

==הערות שוליים==

*
קטגוריה:קבוצות כדורגל מהרפובליקה העממית של סין
קטגוריה:קבוצות כדורגל שהוקמו ב-2005
קטגוריה:שאנגחאי: מועדוני כדורגל
הלכות שבת

הלכות שבת הן ההלכות העוסקות ביום השבת, החל מההכנות אליה ועד סיומה.

הלכות שבת מפורטות בשולחן ערוך בחלק אורח חיים, החל מסימן רמ"א ועד סימן תט"ז, והן מתחלקות למצוות עשה ומצוות לא תעשה.

בגדר הלאוין ניתן למנות את איסור עשיית מלאכה, המתחלק לל"ט אבות מלאכה, איסורי שבות שאינם מלאכה גמורה אלא גזרות דרבנן המיועדות להרחיק את האדם מלעבור על איסורי דאורייתא, ואיסורי תחומין.

בגדר העשין ניתן למנות את ההכנות לשבת, את מצוות עונג שבת, מצוות הקידוש, והדלקת נרות שבת, ותפילות שבת.

רוב הלכות שבת אינם מפורטים בתורה אלא נלמדים מחז"ל, וזוהי לשון המשנה: . 

==קישורים חיצוניים==

==הערות שוליים==

*
צריבת אובייקט

צריבת [[שופר על רקע לבן...]]
... והצבתו על רקע שמיים כחולים לצרכים [[אמנותיים.]]
בעיצוב גרפי ועיבוד גרפי, צריבת אובייקט הוא מונח המתייחס לעיבוד תמונה בו אובייקט ראשי בתמונה, לרוב הנושא המרכזי, נחתך ומבודד מהתמונה. את אותו אובייקט ניתן להציב על רקע שקוף או לבן, ואחר כך על כל רקע שהוא.

לעיבוד שכזה יש מגוון שימושים ומטרות. להלן חלק מהם:
* תמונות מוצר וקטלוג בהן המוצר מוצג על רקע לבן. לצורך כך נעשה לעיתים גם שימוש באוהל תאורה בעת הצילום עצמו.
* פוטומונטז' - השתלת האובייקט על רקע אחר שצולם בנפרד.
* יצירת אייקונים, לוגואים וסמלילים.
* יצירת מאגר תמונות של אובייקטים ונושאים רבים לשימוש עתידי ביצירות גרפיות.
* אמנות.

צריבת האובייקט נעשה לרוב באמצעות תוכנת עריכת תמונה, כגון אדובי פוטושופ. ישנן מספר דרכים לבצע צריבה:
* באמצעות כלי עט הבחירה (pen tool) - המשתמש בונה ידנית מסלול של נקודות סביב האובייקט ואז יוצר מסכה של האובייקט הנבחר. דרך זו דורשת עבודה ידנית וזמן, אך נותנת את התוצאה הטובה ביותר.
* באמצעות כלי בחירה מהירה - המשתמש מסמן את האובייקט ויוצר מסכה שלו. דרך זו מהירה למדי אך מפיקה בדרך כלל תוצאות פחות טובות ולא טובה לאובייקטים מסובכים או אובייקטים שגווניהם דומים לצבעי הרקע.
* באמצעות כלי "בחירת אובייקט" המבוסס על בינה מלאכותית - כלי מתקדם אך כבד חישובית שיודע לסמן את גבולות האובייקט הנבחר על סמך למידת מכונה. זהו הכלי המהיר ביותר שבו צריך הכי פחות מאמץ, אך הוא עלול לפספס לעיתים ואז יש לבצע במסכה תיקונים ידניים.

את האובייקט הצרוב ניתן לשמור במספר פורמטים:
* פורמט של תוכנת עריכת התמונה בה בוצע העיבוד: פורמט זה שומר את כל המידע ומאפשר עיבוד נוסף או עיבוד חוזר, חסרונו הוא שהוא קריא רק על ידי התוכנה עצמה ולא על ידי תוכנות אחרות (כגון מעבד תמלילים או דפדפן אינטרנט).
* פורמט JPEG: מכווץ טוב מאוד את התמונה וקריא כמעט על ידי כל התוכנות הנפוצות (כולל דפדפני אינטרנט, יישומי Microsoft Office ועוד), חסרונו: אי-אפשר לשמור רקע שקוף (מתקבל במקום רקע לבן).
* פורמט PNG: מכווץ טוב את התמונה וקריא על ידי תוכנות רבות, שומר על רקע שקוף.
* פורמט GIF: מכווץ טוב את התמונה וקריא על ידי תוכנות רבות, שומר על רקע שקוף, מוחלף בהדרגה על ידי פורמט PNG.

<gallery mode=packed caption="דוגמאות לצריבת אובייקטים">

File:Trp-Sword-14226124129-v02.png|צריבת אובייקט (חרב דו-ידנית) על רקע שקוף, שמור כ-PNG
קובץ:IDF-M24-SWS-pic001.jpg|צריבת אובייקט (רובה צלפים M24 SWS) על רקע לבן, שמור כ-JPEG
</gallery>

== קישורים חיצוניים ==
* [https://www.youtube.com/watch?v=IZWNyB4YBDQ צריבת אובייקטים בפוטושופ], באתר יוטיוב

קטגוריה:עיצוב גרפי
איחוד האמירויות הערביות במשחקים האולימפיים לנוער

איחוד האמירויות הערביות משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא השתתפה לראשונה במשחקי החורף האולימפיים לנוער באולימפיאדת הנוער קאנגוואן (2024). לאורך השנים צברו ספורטאי הנוער מאיחוד האמירויות הערביות מדליית כסף יחידה ברכיבה.

==השתתפות במשחקים==
===משחקי הקיץ===
====אולימפיאדת הנוער סינגפור (2010)====
המשלחת הראשונה של איחוד האמירויות הערביות למשחקים האולימפיים לנוער הייתה לאולימפיאדת הנוער סינגפור וכללה 4 ספורטאים שהתחרו ב-4 ענפי ספורט. המשלחת הגיעה להישגים בענף הטאקוונדו, בה היא סיימה במקום החמישי בקטגוריית משקל עד 49 ק"ג בנות, ובענף הרכיבה, בה היא סיימה במקום התשיעי ולא זכתה לעלות לשלב הגמר. כמו כן, השתתפו ספורטאי המשלחת בתחרויות בענפי השיט והשחייה.

====אולימפיאדת הנוער נאנג'ינג (2014)====
המשלחת לאולימפיאדת הנוער נאנג'ינג מנתה ארבעה ספורטאים שהתחרו בארבעה ענפים. המשלחת לא הגיעה להשיגים משמעותיים באולימפיאדה זו. ספורטאי המשלחת השתתפו לראשונה בענפי האתלטיקה והקליעה. כמו כן, ספורטאי המשלחת השתתפו בשנית בתחרויות בענפי השיט והשחייה.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2018 בואנוס איירס || 0 || 1 || 0 || 1 || 79
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| רכיבה || 0 || 1 || 0 || 1
|}

==ראו גם==
* איחוד האמירויות הערביות במשחקים האולימפיים
* איחוד האמירויות הערביות במשחקים הפאראלימפיים

קטגוריה:איחוד האמירויות הערביות: ספורט
קטגוריה:מדינות במשחקים האולימפיים לנוער
פיאט 128

פיאט 128, סדאן 
פיאט 128, מבט לתא הנהג 
פיאט 128, סדאן שנת 1978 
פיאט 128, קופה 3P 
פיאט 128 סטיישן 5 דלתות 
פיאט 128 סטיישן 3 דלתות 
פיאט 128 ספורט L

פיאט 128 (אנגלית: Fiat 128) מכונית סדאן תוצרת חברת פיאט האיטלקית. יוצרה בשנים 1969–1985. יוצרו כ-3,107,000 יחידות, כולל דגם הפיאט 128 קופה. בשנת 1970 זכתה "פיאט 128" בתואר מכונית השנה באירופה.

==היסטוריה==
חברת פיאט בנתה מפעל חדש ברייולטה, (Rivalta), בצפון-מערב טורינו כדי לייצר את ה-128. הנדסת הרכב הופקדה בידי דנטה ג'יאקוזה.

הפיאט 128 הורכבה ב ארגנטינה, מצרים, מרוקו, קולומביה, דרום אפריקה וסרי לנקה.

הפיאט 128 שווקה בישראל.
===ייצור במצרים===
במצרים יוצר הדגם זסטבה סקאלה על ידי יצרנית הרכב המצרית נאסר, ברישיון יצרנית הרכב הסרבית Zastava (בסרבית "Застава Аутомобили") בין השנים 1971–2008. הדגם היה ברישיון קונצרן הרכב פיאט, והיה זהה ל"פיאט 128", דגם "128 GLS".

==גרסאות==
* פיאט 128 2 דלתות
* פיאט 128 4 דלתות
* פיאט 128 סטיישן, (Familiare), 3 דלתות
* פיאט 128 סטיישן, 5 דלתות
* פיאט 128 2 דלתות קופה - ספורט
* פיאט 128 3 דלתות קופה

==מפרט טכני ומידות עבור פיאט 128 סדאן==
* מנוע הנעה קדמית, גל זיזים עילי יחיד, 4 צילינדר, 1,116 סמ"ק, הספק של 49 כ"ס
* מנוע 1,290 ס"מק, (הושק ב -1971)
* תמסורת 4 מהירויות - ידנית
* אורך: 3,850 מ"מ
* רוחב: 1,590 מ"מ
* גובה: 1,340 מ"מ
* משקל: 750 - 770 ק"ג
* בלמים: בלמי דיסק קדמיים
* תאוצה: 0-97, 15.5 שניות

==דגמי פיאט 128 קופה==

(ייצור: 1971–1975)

* פיאט 128 SL קופה 
* פיאט 128 3P Berlinetta (3 דלתות קופה) 
* 128 קופה - 3P

===מפרט טכני ומידות עבור פיאט 128 קופה===

* מנוע 1,100 סמ"ק, המפיק 47 כ"ס ו-63 כ"ס
* מנוע 1,300 סמ"ק המפיק 55 כ"ס, ו-74 כ"ס
* אורך הרכב - 3,808 מ"מ
* רוחב - 1,560 מ"מ
* גובה - 1,310 מ"מ
* בסיס גלגלים 2,223 מ"מ
* בלמים: דיסקים מקדימה ותופים מאחור

==ראו גם==
* פיאט

==לקריאה נוספת==

* [https://www.youtube.com/watch?v=Rxu4inBADmw פיאט 128 ספורט - קופה ] (1:46 דקות), יו-טיוב
* [https://www.youtube.com/watch?v=X6GV1mSi3fo פיאט 128 ] (5:06 דקות), יו-טיוב
* [https://www.youtube.com/watch?v=vdgxerTuW5Y פיאט 128 סדאן (ארגנטינה) ] (7:09 דקות), יו-טיוב
* [https://www.youtube.com/watch?v=3O9bZpO9ot8 פיאט 128 סדאן ] (6:19 דקות), יו-טיוב
* [https://www.youtube.com/watch?v=6Mx5wWdGjOA פיאט 128 סדאן ] (3:06 דקות), יו-טיוב
* [https://translate.google.co.il/translate?hl=iw&sl=en&u=http://www.carfolio.com/specifications/models/car/%3Fcar%3D72347&prev=search פיאט 128 סלון, 1969 מפרט טכני ]
* [http://www.automobile-catalog.com/model/fiat/128_3p_berlinetta.html גרסאות פיאט 128 ]

== קישורים חיצוניים ==

קטגוריה:מכוניות משפחתיות
קטגוריה:מכוניות קופה
קטגוריה:מכוניות סטיישן
128
קטגוריה:דגמי מכוניות שהושקו ב-1969
קטגוריה:מכונית השנה באירופה
קטגוריה:כלי רכב איטלקיים
ויטור הוגו

ויטור הוגו פרנצ'סקולי דה סוזה (בפורטוגזית: Vitor Hugo Franchescoli de Souza; נולד ב-20 במאי 1991) הוא כדורגלן ברזילאי המשחק בעמדת הבלם בפנאתינאיקוס.

השם פרנצ'סקולי הוענק לו על שם אנזו פרנצ'סקולי, שחקן כדורגל נודע מאורוגוואי.

==קריירה==
דה סוזה החל לשחק בקבוצת הנוער של סנטו אנדרה עד 2010, עת עבר לשחק בליגות הבוגרות בברזיל.

במאי 2013 דה סוזה חתם בקבוצת אמריקה פוטבול קלוב (America-MG) מליגה ב' בברזיל. הוא נודע כאחד השחקנים הטובים בליגה ושיחק בשורותיה עד 2014.

בדצמבר 2014 עבר דה סוזה לפלמיירס מליגת העל הברזילאית, ושנה לאחר מכן הושאל למשך שנה אחת ולבסוף חתם בשורות הקבוצה בעונת 2015. בעונת הבכורה שלו בקבוצה הוא היה אחד השחקנים הטובים בקבוצה וזכה עמה בדצמבר 2015 בגביע הברזילאי לאחר ניצחון בגמר על סאנטוס.

בדצמבר 2016 זכה עם פלמיירס באליפות ליגת העל הברזילאית.

לקראת עונת חתם בשורות פיורנטינה מהסרייה א' באיטליה.

ב-4 באוקטובר 2020 חתם בטרבזונפור מהליגה הטורקית. ב-22 בדצמבר 2020 כבש שער בכורה בקבוצה בניצחון 0–1 על האטייספור.

== תארים ==
;פלמיירס
* זכייה בגביע הברזילאי 2015
* אליפות ליגת העל הברזילאית 2016

== קישורים חיצוניים ==

== הערות שוליים ==

קטגוריה:בלמי כדורגל ברזילאים
קטגוריה:כדורגלנים ברזילאים
קטגוריה:כדורגלני פלמיירס
קטגוריה:כדורגלני אמריקה פוטבול קלוב (בלו הוריזונטה)
קטגוריה:כדורגלני רסיפה
קטגוריה:כדורגלני פיורנטינה
קטגוריה:כדורגלני טרבזונספור
קטגוריה:כדורגלני באהיה
קטגוריה:כדורגלני פנאתינאיקוס
קטגוריה:ברזילאים שנולדו ב-1991
פרוסיה המלכותית

פרוסיה המלכותית היה שמה של חלקה המערבי של פרוסיה, שהייתה כפופה לכתר הפולני, ונהנתה מאוטונומיה עד לשנת 1569 ולאחר מכן הוכפפה ישירות לכתר הפולני. בשנת 1772 סופחה לממלכת פרוסיה כחלק מחלוקת פולין הראשונה, והפכה לפרובינציית פרוסיה המערבית.

== היסטוריה ==
בשנת 1198 נוסד המסדר הטווטוני בחסותו של מלך פולין. אבירי המסדר הטווטוני ייסדו מדינה זאת כחלק מהתהליך של התנצרות התושבים הבלטיים על ידי המסדר. הם פיתחו את החקלאות, הדת והתעשייה במדינה. תחת המסדר תושבי ארץ פרוסיה לא היו בעלי זכויות מרובות, והם סבלו ממשטר כוחני ויציב שלא התאים לרצונותיהם. לאחר התבוסה של המסדר הטווטוני כנגד פולין בקרב טננברג (Tannenberg) בשנת 1410, נחתם שלום טורן הראשון, ולפיו חולקה פרוסיה לשניים; חלקה המזרחי נשאר בשליטת המסדר הטווטוני, ולימים הפך לדוכסות פרוסיה, ואילו חלקה המערבי הועבר לשליטת ממלכת פולין. בשנת 1440 הוקמה הקונפדרציה הפרוסית, שדרשה להשתחרר מעולם של אבירי המסדר הטווטוני, ולהסתפח לחלוטין לממלכת פולין. כתוצאה מכך פרצה בשנת 1454 מלחמת שלוש עשרה השנים, ובשנת 1466 נחתם שלום טורן השני, ולפיו קיבלה "פרוסיה המלכותית" אוטונומיה שלטונית, עם מטבע משלה, וזכות להחזיק צבא עצמאי, אולם הייתה כפופה לכתר הפולני.

בשנת 1569 הוקם האיחוד הפולני-ליטאי, ובוטלה האוטונומיה של פרוסיה המלכותית. האזור הפך לחלק מפולין גדול, והתושבים יכלו להשתתף בבחירות לסיים. אמנם בישופות ורמיה ששכנה באזור שמרה על עצמאות מסוימת, אך גם היא הייתה כפופה לכתר הפולני.

בשנת 1772 חתמו נציגי פרוסיה, אוסטריה ורוסיה על הסכם לחלוקת פולין, ועד לאביב 1773 כבשו צבאותיהם את השטחים שסוכמו ביניהם. במסגרת החלוקה קיבלה פרוסיה שטחים לאורך החוף הבלטי, לא כולל גדנסק, טורון ואזורים נוספים. סך הכל הועבר שטח של 36 אלף קמ"ר, שבו 580 אלף תושבים. השטחים שנכבשו אורגנו כפרובינציית פרוסיה המערבית, ובמהלך חלוקת פולין השנייה בשנת 1793 צורפו אליה שאר שטחי פרוסיה המלכותית.

==ראו גם==
* מדינת המסדר הטווטוני
* פרוסיה

==קישורים חיצוניים==

* [http://www.westpreussen-online.de/html/geschichte.html היסטוריה של פרוסיה המלכותית]

*
קטגוריה:ערכים שבהם תבנית בריטניקה אינה מתאימה
קטגוריה:מדינות לשעבר בתחומי גרמניה
אהרן איזנטל

אהרֹן איְזנטל (נולד בי"ח באדר ה'תשי"א, 24 בפברואר 1951) הוא רב ישראלי אשר משמש החל משנת תשמ"ז (1987) כרבו של היישוב חיספין. בשנת תשמ"ה החל לשמש כר"מ בישיבת הגולן. 

==ביוגרפיה==
אהרן איזנטל נולד בתל אביב בשנת תשי"א (1951) ליחזקיהו יצחק דוד, ששירת בלח"י, ולרעייתו רחל. למד בישיבת היישוב החדש ואחר כך בישיבת כרם ביבנה. במסגרת ההסדר שירת בשריון כנהג טנק. במילואים הוצב בחטיבה 679 ולחם עימה ברמת הגולן במלחמת יום הכיפורים. נוהג לספר על שירותו במלחמה בבמות שונות.

במהלך המלחמה נישא לציפורה לבית קוטנר, השניים הורים לשמונה. לאחר המלחמה למד בכולל האברכים של ישיבת כרם ביבנה. רבותיו הם הרב חיים גולדוויכט והרב עוזי קלכהיים. 

בשנת תשמ"ב נמנה עם מייסדי המכון הגבוה לדיינות ביישוב פסגות. בשנת תשמ"ה הצטרף לצוות הר"מים של ישיבת הגולן. בתש"ן הקים את כולל ההלכה של הישיבה. מאז שנת תש"ס הוא עומד בראש הכולל ללימוד סדרי נשים ונזיקין. 

החל משנת תשמ"ז (1987) משמש הרב איזנטל כרבו של היישוב חיספין. במהלך תשפ"ג (2023) הודיע כי ביקש לסיים את תפקידו, אולם יישאר בתפקיד עד איתור רב חדש למקום.<ref></ref> עמד בראש מחלקת המקוואות ומחלקת העירובין במועצה הדתית גולן. היה שותף רבות במאבק על הגולן יחד עם סמי בר לב ושותפיו. היה חבר הנהלת מועצת יש"ע וחבר בארגון רבני צהר.

גיסו הוא הרב יהושע ויצמן, ראש ישיבת מעלות. אחד מבניו הוא הרב חיים איזנטל, ראש ישיבה תיכונית חיספין.

==ספריו==
*טל אמרתי - עיונים במדרש אגדה על ספר בראשית וספר שמות

==קישורים חיצוניים==
* [http://www.ygolan.org/rav.php?id=2 ביוגרפיה באתר ישיבת הגולן] 
* [https://asif.co.il/files_author/הרב-אהרן-איזנטל/ מאמרי הרב אהרן איזנטל] זמינים לצפייה באתר ספריית אסיף.
* [http://www.rambish.org.il/results.asp?SearchFunction=find&SearchCode=F2_WAU&SearchRequest=691 מאמריו באתר רמבי"ש]
* [https://www.youtube.com/results?sp=CAM%253D&q=הרב+אהרון+איזנטל שיעוריו בערוץ היוטיוב]
* 
* [http://www.inn.co.il/Besheva/Article.aspx/7790 הרב איזנטל בראיון בשבע מתאר את קרבות מלחמת יוה"כ]
* [http://www.kipa.co.il/jew/holidays/Yom_Hazikaron/56703.html הרב איזנטל בטור על חברו שנהרג במלחמת יוה"כ], אתר כיפה.
* [http://asif.co.il/wpfb-file/zhr-32-14-pdf/ הכהן הגדול מאחיו - למשנתו הציבורית של הרב אברהם אלקנה כהנא שפירא זצ"ל], כתב העת אסיף.
* 
* [https://www.hidush.co.il/hidush.asp?id=24904 הרב איזנטל בראיון על סיפורו האישי במלחמת יום הכיפורים בגזרת רמת הגולן]
* [https://www.inn.co.il/tags/הרב_אהרון_איזנטל/ כל הכתבות על הרב איזנטל], באתר ערוץ 7
* 

==הערות שוליים==

קטגוריה:בוגרי ישיבת היישוב החדש
קטגוריה:בוגרי ישיבת כרם ביבנה
קטגוריה:בוגרי מכון בני דוד פסגות
קטגוריה:תלמידי הרב אברהם אלקנה שפירא
קטגוריה:רבני צהר
קטגוריה:רבני יישובים
קטגוריה:רמת הגולן: רבנים
קטגוריה:חיספין: אישים
קטגוריה:רבני ישיבת הגולן
קטגוריה:חיילי חיל השריון במלחמת יום הכיפורים
קטגוריה:ישראלים שנולדו ב-1951
סובארו FF-1

סובארו FF-1, שנת 1971
סובארו FF-1 
סובארו FF-1, בגרסת [[סטיישן]]
סובארו FF-1, שנת 1971
סובארו FF-1 בגרסת 2 דלתות, שנת 1968
סובארו FF-1 היא מכונית יפנית המוגדרת כמכונית משפחתית קטנה, שיוצרה על ידי יצרנית הרכב סובארו היפנית משנת 1969–1973.

דגם "סובארו FF-1" קרוי גם "Subaru FF-1 Star".

יצרנית הרכב סובארו היא חברת בת של התאגיד הרב-לאומי היפני Subaru Corporation (שם רשמי: "פוג'י תעשיות כבדות בע״מ"" (באנגלית: "Fuji Heavy Industries", ביפנית: 富士重工業株式会社).

==היסטוריה==
ב-21 באוקטובר 1965 הציגה סובארו את ה-"סובארו 1000", ובשנת 1969 את דגם סובארו FF-1, שהיה כמעט זהה לדגם ה-"סובארו 1000", מלבד לנפח המנוע ששופר, ועוד מספר שינויים קוסמטיים קלים.

==גרסאות==
* 2 דלתות
* 2 דלתות ספורט
* 4 דלתות סדאן
* 3 דלתות סטיישן
* 5 דלתות סטיישן

==מפרט טכני ומידות==
* מנוע 4 צילינדרים, 1,100 סמ"ק, המפיק 41 כ"ס, 49 כ"ס, ו- 61 כ"ס
* מנוע 1,300 סמ"ק
* תמסורת ידנית 4 מהירויות
* אורך הרכב - 3,937 מ"מ
* רוחב - 1,481 מ"מ
* גובה - 1,389 מ"מ
* משקל - 670 - 695 ק"ג

==שיווק סובארו FF-1 בישראל==
חברת "יפנאוטו", החלה לשווק את סובארו בארץ, בסוף שנות השישים. משרדיה היו ברחוב המסגר בתל אביב.

הרכב היפני השני לאחר ה-סובארו 360 שיובא לארץ בסוף שנות השישים היה ה-"סובארו FF-1 ", בגרסת 4 דלתות. למעשה היה זה הרכב המשפחתי הראשון שיובא מיפן ושנחל הצלחה גדולה בארץ.

==ראו גם==
* סובארו
* סובארו G
* סובארו 1000

== קישורים חיצוניים ==

* [https://www.youtube.com/watch?v=Lyx7LSMF1E8 סובארו FF-1 ] (3:01 דקות), יו-טיוב
* [https://www.youtube.com/watch?v=p1Xd6tThkwA סובארו FF-1 ] (0:56), יו-טיוב
* [https://www.youtube.com/watch?v=Zvu9ccs0Tb0 סובארו FF-1 ] (0:53 דקות), יו-טיוב
* [https://www.youtube.com/watch?v=nb_RtygrJiM סובארו FF-1 דלתות ] (1:04 דקות), יו-טיוב
* [https://www.youtube.com/watch?v=6olLkeU8VmQ סובארו FF-1 ] (1:11 דקה), יו-טיוב
* [https://www.youtube.com/watch?v=5OyAJwcOprc סובארו FF-1 1,300 ] (1:46 דקה), יו-טיוב

==הערות שוליים==

קטגוריה:מכוניות משפחתיות
FF-1
קטגוריה:דגמי מכוניות שהושקו ב-1969
קטגוריה:כלי רכב יפניים
סופרגיים (שוודיה)

סופרגיים (בשוודית: Supermatchen) הוא טורניר כדורגל הנערך בשוודיה בעיר גטבורג החל משנת 2012 בחודשים יולי ואוגוסט. הקבוצות המשתתפות במשחקים הן שתי הקבוצות המובילות באירופה בחודשים אלו. קבוצת הכדורגל המכהנת כאלופה הנוכחית של הסופרגיים היא מנצ'סטר יונייטד. התחרות נערכה בנשים 2012, 2013 ו-2016.

== המשחקים שנערכו בטורניר ==
{| class="wikitable"
!תאריך
!קבוצה 1
!תוצאה
!קבוצה 2
!ניצחון
|-
|8 באוגוסט 2012
|ברצלונה
!0-0
0-2
|מנצ'סטר יונייטד
|ברצלונה
|-
|27 ביולי 2013
|פריז סן-ז'רמן
!1-0
|ריאל מדריד
|ריאל מדריד
|-
|30 ביולי 2016
|גלאטסראיי
!5-2
|מנצ'סטר יונייטד
|מנצ'סטר יונייטד
|}

== ראו גם ==
* כדורגל בשוודיה

2017 01
קטגוריה:תחרויות כדורגל בשוודיה
קטגוריה:גטבורג: ספורט
פרובינציית הסן

פרובינציית הסן הייתה מחוז של המדינה החופשית פרוסיה, שפוצלה על ידי הנאצים בשנת 1944 מפרובינציית הסן-נסאו, ופורקה לאחר מלחמת העולם השנייה.

==היסטוריה==
בשנת 1866 הצטרפו נסיכות הבוחר מהסן, דוכסות נסאו והעיר החופשית פרנקפורט לאימפריה האוסטרית במלחמת אוסטריה–פרוסיה, ובסוף המלחמה סופחו לממלכת פרוסיה, ושולבו יחד עם שטחים מהדוכסות הגדולה של הסן ליצירת פרובינציית הסן-נסאו.

לאחר סיום מלחמת העולם הראשונה נכללה הפרובינציה במדינה החופשית פרוסיה, ובשנת 1944 פוצלה הפרובינציה לפרובינציית הסן ולפרובינציית נסאו. לאחר מלחמת העולם השנייה נכללו שטחי הפרובינציה בשטח הכיבוש האמריקאי, כחלק מהסן הגדולה, ובשנת 1946 נכללו במדינת הסן בגרמניה המערבית.

הסן
הסן
פרובינציית נסאו

פרובינציית נסאו הייתה מחוז של המדינה החופשית פרוסיה, שפוצלה על ידי הנאצים בשנת 1944 מפרובינציית הסן-נסאו, ופורקה לאחר מלחמת העולם השנייה.

==היסטוריה==
בשנת 1866 הצטרפו נסיכות הבוחר מהסן, דוכסות נסאו והעיר החופשית פרנקפורט לאימפריה האוסטרית במלחמת אוסטריה–פרוסיה, ובסוף המלחמה סופחו לממלכת פרוסיה, ושולבו יחד עם שטחים מהדוכסות הגדולה של הסן ליצירת פרובינציית הסן-נסאו.

לאחר סיום מלחמת העולם הראשונה נכללה הפרובינציה במדינה החופשית פרוסיה, ובשנת 1944 פוצלה הפרובינציה לפרובינציית הסן ולפרובינציית נסאו. לאחר מלחמת העולם השנייה נכללו שטחי הפרובינציה בשטח הכיבוש האמריקאי, כחלק מהסן הגדולה, ובשנת 1946 נכללו במדינת הסן בגרמניה המערבית.

נסאו
נסאו
קארל הרובוט

קארל (נודע בישראל כהרובוט קארל) היא שפת תכנות חינוכית עבור מתחילים, שנוצרה על ידי ריצ'רד פטיס והוצגה בספרו "קארל הרובוט: הצגה עדינה לאומנות התכנות". פטיס השתמש בשפה הזו בהרצאותיו באוניברסיטת סטנפורד בקליפורניה. השפה נקראת על שמו של הסופר הצ'כי קארל צ'אפק שטבע את המילה "רובוט" במחזה "R.U.R" ("רובוטים אוניברסליים של רוסום") משנת 1920.

==מטרת השפה==
מטרת השפה היא לימוד בסיסי של תכנות בצורה מוחשית, לימוד תחביר, כתיבת פרוצדורות, כתיבת לולאות והתניות וניפוי שגיאות.

==עקרונות השפה==
שפת קארל משמשת לשלוט ברובוט וירטואלי פשוט שחי בסביבה מתוחמת ובה ניתן להתנייד על גבי רשת שְׁתִי (למעלה ולמטה) וָעֵרֶב (שמאלה וימינה) בלבד. הרובוט מגיב לחמש פקודות בסיסיות:
*MOVE - קארל יזוז משבצת אחת בלבד בכיוון אליו הוא פונה. במקרה של מחסום תתקבל הודעת שגיאה והתוכנית תפסיק.
*turnLeft - קארל יפנה את פניו ב-90° שמאלה.
*putBeeper - קארל יוציא זמזם מן השק שלו ויניח אותו במשבצת בה הוא עומד. ניתן להניח יותר מזמזם אחד. במקרה שהשק ריק תתקבל הודעת שגיאה והתוכנית תפסיק.
*pickBeeper - קארל ירים זמזם מהמשבצת בה הוא עומד וישים אותו בשק. במקרה ויש במשבצת יותר מזמזם אחד, קארל ירים רק זמזם אחד. במקרה ואין זמזם במשבצת תקבל הודעת שגיאה והתוכנית תפסיק.
*turnoff - קארל יכבה את עצמו ויסיים את התוכנית.

קארל גם מבצע בדיקות "בוליאניות" בסביבתו המיידית כדי לברר האם במשבצת יש זמזמים או מחסומים, ולאיזה כיוון הוא פונה.

==קישורים חיצוניים==

== הערות שוליים ==

קטגוריה:שפות תכנות
מייקל רוג'רס

מייקל רוג'רס (באנגלית: Michael S. Rogers; נולד ב-31 באוקטובר 1959) הוא אדמירל בדימוס בצי ארצות הברית. שירת כמפקד פיקוד הסייבר של ארצות הברית, כראש הסוכנות לביטחון לאומי (NSA) וכמפקד שירות הביטחון המרכזי (CSS) בשנים 2014 עד 2018. כיום הוא שותף בקרן הון סיכון הישראלית Team8. [https://team8.vc/team/adm-michael-s-rogers/]

==ביוגרפיה==
רוג'רס נולד בשיקגו. ב-1981 סיים תואר ראשון באוניברסיטת אובורן, השלים קורס קציני מילואים והתגייס לצי ארצות הברית. שירת כחובל במשחתת "USS Caron" וב-1986 עבר להתמחות בתחום ההצפנה ולוחמת המידע. שימש קצין הצפנה בכיר בקבוצת הקרב של נושאת המטוסים ג'ון קנדי, קצין מטה בנושאי לוחמה אלקטרונית ולוחמת מידע בצי השישי של ארצות הברית, סייע בתחום ההצפנה במשימות של צוללות וספינות הצי במפרץ הפרסי ובים התיכון. שירת בכוח המשימה המשותף של הפיקוד האטלנטי והצי השני של ארצות הברית שנשלח להאיטי בתקופת ניסיון ההפיכה ב-1994, שימש קצין הצי האחראי על המבצעים המשותפים בפיקוד אירופה של ארצות הברית. שימש קצין המודיעין של פיקוד האוקיינוס השקט של ארצות הברית וב-2009 מונה לקצין המודיעין של המטות המשולבים. בשנים 2011–2014 פיקד על הצי העשירי של ארצות הברית המהווה את פיקוד הסייבר של הצי.

במרץ 2014 מונה למפקד פיקוד הסייבר של ארצות הברית ובמקביל לראש הסוכנות לביטחון לאומי וראש שירות הביטחון המרכזי (CSS) של מחלקת ההגנה. הוא שירת בתפקיד עד מאי 2018, עת החליפו הגנרל פול נקאסוני.

לאחר שחרורו הצטרף כיועץ לקבוצת הסייבר Team8 שייסד נדב צפריר.

רוג'רס בוגר בהצטיינות של המכללה הלאומית למלחמה ובוגר בהצטיינות יתרה של מכללת המלחמה של הצי. הוא בעל תואר שני באסטרטגיית ביטחון לאומי מהאוניברסיטה לביטחון לאומי.

בינואר 2018 הודיע רוג'רס על פרישתו מהסוכנות לביטחון לאומי באביב באותה השנה.<ref></ref><ref></ref>

בתחילת 2019 הפך רוג'רס ליו"ר צוות היועצים של חברת אבטחת הסייבר Claroty.<ref></ref>

==קישורים חיצוניים==

* [http://www.navy.mil/navydata/bios/navybio.asp?bioID=434 ביוגרפיה] באתר הצי האמריקאי
* [http://www.nytimes.com/2016/11/20/us/politics/obama-remove-nsa-leader-michael-rogers.html?_r=0 Obama Is Considering Removing N.S.A. Leader], הניו יורק טיימס, 19 בנובמבר 2016
* 

==הערות שוליים==

קטגוריה:אדמירלים בצי ארצות הברית
קטגוריה:מעוטרי מדליית השירות המצוין של הצי
קטגוריה:ראשי הסוכנות לביטחון לאומי
קטגוריה:בוגרי אוניברסיטת אובורן
קטגוריה:אמריקאים שנולדו ב-1959
LG Watch Urbane

LG Watch Urbane הוא שעון חכם מתוצרת LG אלקטרוניקה, שיצא ב־27 באפריל 2015. השעון מיוצר בצבעים כסף וזהב, ומגיע עם רצועה ניתנת להחלפה בעובי 22 מ"מ. הוא חסין למים ולאבק לפי רמת אטימות IP בתקן IP67. גרסתו הראשונה של השעון הכילה את מערכת ההפעלה Android Wear; גרסאות מאוחרות יותר הכילו גם את מערכת ההפעלה WebOS.

השעון המקורי הכילה את מערכת העל־שבב קוואלקום סנאפדרגון 400, 512 מגה בייט של RAM ו־4 ג'יגה בייט של אחסון eMMC. מרקע ה־OLED הוא מסוג POLED, שלו רזולוציה השווה למסך ריבועי של 320x320, וכן מסך מגע.

השעון מסוגל ליצור קשר עם מכשירי טלפון בעלי מערכת אנדרואיד ועם טאבלטים באמצעות בלוטות' v4.1, ולו 2.4 גיגה־הרץ בתקן 802.11 IEEE b/g/n WiFi כדי לתקשר עם שירותי גוגל. לשעון תשעה חיישני תנועה (בהם פדומטר, מד תאוצה, גירוסקופ ומצפן), ברומטר וחיישן המודד את קצב פעימות הלב. למכשיר גם שני מיקרופונים (להקטנת הרעש), המשתמשים ביכולת זיהוי הדיבור של Google Now. בשונה משירותים לבישים אחרים, המכשירים אינו מסוגל להפיק קולות, וביכולתו לרטוט בלבד בעת קבלת התראה. המכשיר נטען באמצעות דיסקית מגנטית, שלה פינים המתחברים לאחורי השעון באמצעות microUSB.

גרסה משופרת של השעון יצאה במרץ 2016.<gallery mode="packed" heights="200">
קובץ:LG Watch Urbane 2nd Edition.jpg|alt=|הגרסה השנייה של השעון
</gallery>

==קישורים חיצוניים==

* 

==הערות שוליים==

קטגוריה:מוצרי LG
קטגוריה:שעונים חכמים
פוליטיזציה

למונח פוליטיזציה יש שתי משמעויות<ref></ref>:

# הפיכה של נושא שאינו פוליטי לסוגיה פוליטית, לדוגמה: פוליטיזציה של המדע
# הגדלת המעורבות של משהו/מישהו בפוליטיקה, לדוגמה: "תהליך פוליטיזציה שעוברים ארגוני הנשים"

בערך זה ההתמקדות היא במשמעות הראשונה - הפיכת נושא מסוים לסוגיה פוליטית. 

בעקבות תהליך שכזה, ההחלטות בנושא מסוים מתבצעות משיקולים פוליטיים ולא משיקולים מקצועיים. פוליטיזציה נפוצה בהחלטות בנושאים חברתיים, כלכליים, דתיים, מדעיים ומשפטיים.

דוגמה לפוליטיזציה של מונח גאוגרפי היא מגוון המונחים בשיח הישראלי המתארים את השטח הגאוגרפי שממערב לנהר הירדן - "יהודה ושומרון", "הגדה המערבית" ועוד. כל מונח כזה איננו מתאר יחידה גאוגרפית גרידא, אלא נלווית אליו משמעות פוליטית.

דוגמה אחרת לפוליטיזציה אפשר לראות בהחלטת הפרלמנט בשוודיה במרץ 2010 להכיר באירועי רצח העם הארמני בטורקיה. שר החוץ השוודי, קארל בילדט, טען אז שהוא מצר על ההחלטה ושהיא מהווה "פוליטיזציה של ההיסטוריה."

לפעמים המונח "פוליטיזציה" עצמו הופך למונח בעל משמעות שלילית. קבוצה המחזיקה בדעה מסוימת בנושא כלשהו עשויה להאשים את המתנגדים לה ב"פוליטיזציה של הנושא". כוונתם של משתמשי הביטוי היא שאנשי הקבוצה מתמודדים עם הסוגיה באופן מקצועי, ואילו המתנגדים לה עוסקים בנושא ממניעים פוליטיים בלבד.

בין הסוגיות בהן הדיון גולש לעיתים קרובות לפוליטיזציה ניתן למצוא דיונים בנושאי התחממות עולמית, שיטות שונות לטיפול באוטיזם, הפרדת הדת מהמדינה, פמיניזם, נישואים חד-מיניים, דרכים להפחתת ממדי העוני, מלחמה, הזכות לשאת נשק, מדינת רווחה, עונש מוות ושימוש בתאי גזע עובריים למחקר.

== בישראל ==
על פי סקירה של המכון הישראלי לדמוקרטיה, האפשרות לפוליטיזציה של השירות הציבורי בישראל נוצרה כאשר נקבע בשנת 1959 שבעלי תפקידים בכירים במשרדי ממשלה שונים ממונים על ידי שרי הממשלה. בשנות ה - 90 של המאה ה -20 נוספו מגבלות לפוליטיזציה בכך שתפקידים מסוימים הוגדרו כתפקידים שמאוישים על ידי מרכז או וועדת מינוי, דבר אשר מפחית את מידת ההשפעה של גורמים פוליטיים. אולם מעת לעת מבוצעים ניסיונות לשינוי בחקיקה אשר יאפשרו מינויים פוליטיים.<ref></ref>

בממצאי וועדת חקירה לאסון במירון צוינה השפעתה של פוליטיזציה על הגורמים האחראים לבטיחות ועל מקבלי ההחלטות שנמצאו אחראים לאסון.<ref></ref>

בשנת 2024 הזהירה היועצת המשפטית לממשלה מפני פוליטיזציה של השירות הציבורי וציפייה מעובדי הציבור שנאמנותם לשר הממונה תהיה מעל דאגתם לטובת הציבור.<ref></ref>

==ראו גם==
* פוליטיזציה של המדע

==הערות שוליים==

קטגוריה:ביטויים פוליטיים
אצטדיון טוטנהאם הוטספר

אצטדיון טוטנהאם הוטספר (באנגלית: Tottenham Hotspur Stadium) הוא אצטדיון כדורגל בשכונת טוטנהאם שבלונדון, מכיל 62,062 מקומות ישיבה ומשמש החל מאפריל 2019 את קבוצת טוטנהאם הוטספר. האצטדיון נבנה על הריסותיו של אצטדיונה הקודם של הקבוצה, וייט הארט ליין, אשר נהרס לטובת בניית האצטדיון החדש.

== היסטוריה ==
במהלך המאה ה-21 החליטה קבוצת טוטנהאם הוטספר לעזוב את אצטדיון וייט הארט ליין המיושן והקטן, אשר שימש את המועדון יותר ממאה שנים. האצטדיון האולימפי היה מבין האפשרויות להיות אצטדיונה החדש, אולם ראשי טוטנהאם לא הסכימו לבסוף לשחק שם, בעיקר עקב המרחק משכונת טוטנהאם, ומסלול האתלטיקה שאמור להישאר באצטדיון וגורם לריחוק בין היציעים למגרש.

ב-2014 הודיעה הנהלת המועדון שהיא מתכננת לבנות אצטדיון חדש בצמוד ובמקום וויט הארט ליין. האצטדיון הוא חלק מ"פרויקט פיתוח נורת'מברלנד", אשר כולל גם בניית 579 יחידות דיור חדשות, בית מלון, מרכז רפואי קהילתי, מרכז קניות ומוזיאון לקבוצת הכדורגל. בניית האצטדיון החדש החלה ב-2016 בשטח הצמוד לוייט הארט ליין. בניית החלק הצמוד הסתיימה במהלך 2017 ולצורך המשך הבנייה נהרס האצטדיון הישן. בעקבות זאת בעונה 2017/2018 שיחקה טוטנהאם באצטדיון ומבלי, בו עשתה שימוש גם בעונת 2018/2019 עקב עיכוב במועד סיום בניית האצטדיון.

האצטדיון נחנך ב-3 באפריל 2019 במשחק ליגה מול קריסטל פאלאס בו ניצחה טוטנהאם בתוצאה 2–0.

==גלריה==
<gallery>
קובץ:View of North Stand in Tottenham Hotspur Stadium.jpg|היציע הצפוני
קובץ:Tottenham Hotspur Stadium South Stand.jpg|היציע הדרומי
קובץ:Home dressing room of Tottenham Hotspur Stadium.jpg|חדר ההלבשה
קובץ:New White Hart Lane from above 2017-05.jpg|האצטדיון (משמאל) ממבט על בזמן בנייתו לצד הוייט הארט ליין
</gallery>

==קישורים חיצוניים==

* 

== הערות שוליים ==

טוטנהאם
קטגוריה:טוטנהאם הוטספר